turjo4nis/wikipedia-bn-dump-20250701 huggingface dataset:
অধ্যাত্ম রামায়ণ

অধ্যাত্ম রামায়ণ (, মালায়ালাম: അധ്യാത്മരാമായണം, , ; আক্ষরিক অর্থে 'আধ্যাত্মিক রামায়ণ') হল ১৩ থেকে ১৫ শতাব্দীর একটি সংস্কৃত পাঠ্য যা অদ্বৈত বেদান্ত কাঠামোর মধ্যে হিন্দু মহাকাব্য রামায়ণের গল্পকে রূপকভাবে ব্যাখ্যা করে। এটি ব্রহ্মাণ্ড পুরাণের শেষ অংশে খচিত করা হয়েছে, এবং লেখককে ব্যাস হিসেবে বিবেচনা করা হয়। হিন্দু ঐতিহ্যও ভক্তি আন্দোলনের সাধক রামানন্দের কাছে পাঠটিকে আরোপ করে। অধ্যাত্ম শব্দের অর্থ "অতিন্দ্রিয়, আত্মা এর সাথে সম্পর্কিত"।

পাঠ্যটি ৭টি বই, ৬৫টি অধ্যায়, ৪,৫০০টি শ্লোক নিয়ে গঠিত শিব ও পার্বতীর মধ্যে কথোপকথন। অধ্যাত্ম রামায়ণে রামের আদর্শ বৈশিষ্ট্য এবং ভক্তি, জ্ঞান, বৈরাগ্য, আরাধনা ও সদাচরণ সম্পর্কিত উপদেশ রয়েছে। পাঠ্যটিতে রামকে সর্বোচ্চ ব্রহ্ম হিসাবে উপস্থাপিত করা হয়েছে, যেখানে সীতা এবং তাঁর সংগ্রামকে বিমূর্ত আধ্যাত্মিক আকারে পুনরায় ব্যাখ্যা করা হয়েছে।
রূপকটি রামায়ণ কাহিনীর পরবর্তী সংস্করণগুলিকে অনুপ্রাণিত করেছে যেমন  অবধি (তুলসীদাস এর রামচরিতমানস), ওড়িয়া,  বাংলা এবং থুনচাথু এজুথাচান এর মালয়ালম  সংস্করণ।

তাৎপর্য 
অধ্যাত্ম রামায়ণ আধ্যাত্মিক প্রেক্ষাপটে রামের গল্পকে উপস্থাপন করে। পাঠ্যটি ব্রহ্মাণ্ড পুরাণের অধ্যায়ের ৩৫% এরও বেশি, যা প্রায়ই বৈষ্ণবধর্মের ঐতিহ্যে স্বাধীন পাঠ হিসেবে প্রচারিত হয়, এবং এটি ৬৫টি অধ্যায় এবং ৪,৫০০টি শ্লোকের একটি অদ্বৈত বেদান্ত গ্রন্থ।

পাঠ্যটি রামকে ব্রহ্ম (আধিভৌতিক বাস্তবতা) হিসাবে উপস্থাপন করে, রামের সমস্ত সগুণ (গুণ) নির্গুণ প্রকৃতির (চূড়ান্ত অপরিবর্তনীয় গুণহীন গুণাবলী এবং আদর্শ) এর সাথে পরিমাণ করে। অধ্যাত্ম রামায়ণ রামের প্রতিটি জাগতিক ক্রিয়াকলাপকে আধ্যাত্মিক বা অতীন্দ্রিয় স্তরে উন্নীত করে, গল্পটিকে প্রতীকবাদে রূপান্তরিত করে, এইভাবে অনুসন্ধানকারীকে তার আত্মার প্রতীকী দৃষ্টির মাধ্যমে তার নিজের জীবনকে দেখার নির্দেশ দেয়, যেখানে বাহ্যিক জীবন চিরন্তনের জন্য রূপক মাত্র। আত্মার অদ্বৈত পরিভাষা যাত্র।

বইটি আধ্যাত্মিক অন্বেষণকারীর জন্য গাইড ও নির্দেশের প্রস্তুত উৎস হিসাবে ব্যবহার করার লক্ষ্য, কারণ এটি রামায়ণকে ঐশ্বরিক রূপক হিসাবে উপস্থাপন করে। পাঠ্যটি তুলসীদাসের জনপ্রিয় রামচরিতমানসকে প্রভাবিত করেছে।

তথ্যসূত্র

উৎস 
 Puri, Baij Nath. The Adhyatma Ramayana, Cosmo Publications, 2005. .
 Williams, Joanna. The Two-Headed Deer: Illustrations of the Ramayana in Orissa. Berkeley: University of California Press, c1996.
 Richman, Paula, editor. Many Ramayanas: The Diversity of a Narrative Tradition in South Asia. Berkeley: University of California Press, c1991.
 Bagchi, P. C., Introduction to Adhyatmaramayanam, Page 76.
 F. Whaling, The Rise of the Religious Significance of Rama, Page 113.
 J. L. Brockington, Righteous Rama: The Evolution of an Epic, Page 252-57.

বহিঃসংযোগ 
 The Adhyatma Ramayan from the Brahmanda Purana as included in the Upodhatapada section; English translation by G. V. Tagare [proofread] (includes glossary)
 Dr.Goli Sanskrit & Telugu audio
 Dr.Goli Sanskrit & Telugu audio
 A study of Adhyatma Ramayana
 Maya Sita in Adhyatma Ramayana
 Concise Adhyatma Ramayana by Chandan Lal Dhody on Google Books

হিন্দু ধর্মগ্রন্থ
পুরাণ
অদ্বৈত বেদান্ত
রামায়ণ অবলম্বনে সৃষ্টিকর্ম
হিন্দুধর্মবিষয়ক অসম্পূর্ণ নিবন্ধ
সতীশ ধওয়ান মহাকাশ কেন্দ্রে উৎক্ষেপণের তালিকা

এই পাতায় সতীশ ধওয়ান মহাকাশ কেন্দ্রে (এসডিএসসি-শার) উৎক্ষেপণকে তালিকা আকারে প্রদর্শিত করা হয়েছে। এটি ভারতীয় মহাকাশ গবেষণা সংস্থার (ইসরো) প্রধান কৃত্রিম উপগ্রহ উৎক্ষেপণ কেন্দ্র। এটি ভারতের চেন্নাই শহরের  উত্তরে অন্ধ্রপ্রদেশ রাজ্যের শ্রীহরিকোটায় অবস্থিত। এর আদি নাম শ্রীহরিকোটা রেঞ্জ (শার) এবং ২০০২ সালে ইসরোর প্রাক্তন সভাপতি সতীশ ধওয়ানের নামানুসারে এটির নাম পরিবর্তিত হয়েছিল।

পরিসংখ্যান

, সতীশ ধওয়ান মহাকাশ কেন্দ্রে মোট ৬৩১টি উৎক্ষেপণ হয়েছে, যার মধ্যে ৯০টি উৎক্ষেপক যানের উৎক্ষেপণ, ৫৩৮টি সাউন্ডিং রকেট উৎক্ষেপণ, এবং ৩টি পরীক্ষামূলক উৎক্ষেপণ। উৎক্ষেপক যানের ৮৯টি উৎক্ষেপণের মধ্যে ৭৪টি উৎক্ষেপণ সফল, ৫টি আংশিক ব্যর্থ, ও ১০টি ব্যর্থ।

এখানকার সমস্ত পরিসংখ্যান সরকারি পরিসংখ্যান ও নিচের তালিকার উপর ভিত্তি করে দেওয়া হয়েছে।

উৎক্ষেপক যান
নিচের স্তম্ভচিত্রগুলিতে কেবল উৎক্ষেপক যানের উৎক্ষেপণের পরিসংখ্যান দেওয়া হয়েছে। সাউন্ডিং রকেটের উৎক্ষেপণের জন্য নিচে আলাদা স্তম্ভচিত্র দেওয়া হয়েছে।

উৎক্ষেপক অনুযায়ী

উৎক্ষেপণ মঞ্চ অনুযায়ী

সাল অনুযায়ী

সাউন্ডিং রকেট

ইসরোর উৎক্ষেপণ তালিকা

ভবিষ্যৎ উৎক্ষেপণ

অন্যান্য পরীক্ষামূলক উৎক্ষেপণ

বেসরকারি কোম্পানির উৎক্ষেপণ

টীকা

তথ্যসূত্র

বহিঃসংযোগ

সতীশ ধওয়ান মহাকাশ কেন্দ্র
ভারতের বিজ্ঞান ও প্রযুক্তি সম্পর্কিত তালিকা
রম্য রচনা

রম্য রচনা বলতে সাহিত্যের হাস্যরসাত্মক রচনাকে বোঝায়। এই রচনাগুলি আকারে ছোট হয় কিন্ত এর মধ্যে কিছু বাস্তব সম্পর্কিত তথ্য জ্ঞান দেওয়া থাকে।

রম্য রচনা অর্থ
‘রম্য রচনা' কথাটির অভিধানিক অর্থ, যে রচনা রমণীয় বা সুন্দর। এই অর্থে রম্য রচনার এই সংজ্ঞা অতি ব্যাপক। কারণ সাহিত্যের ধর্মই এই যে তা রমণীয় ও সুন্দর হবে, হবে রসোত্তীর্ণ। আর এই অর্থে কবিতা, গল্প, উপন্যাস, প্রবন্ধ—সকল শ্রেষ্ঠ রচনাসমূহকেই রম্য রচনা অভিধায় ভূষিত করা যেতে পারে। ‘রম্য রচনা’ কথাটির এই ব্যাপক অর্থ স্বীকার করেও, বিশেষ অর্থে রম্য রচনা বলতে আমরা এক বিশেষ রচনারীতিকেই বুঝে থাকি। বলা যেতে পারে, যে রচনায় জীবনের লঘু-চপল বিকাশগুলিকে নিয়ে উচ্চতর সারস্বত কর্মে নিয়োজিত করা হয়, সেই রচনাই রম্য রচনা।

বিখ্যাত রম্য রচনা
 ভবানীচরণ বন্দ্যোপাধ্যায় রচিত ১.	নববাবুবিলাস ২.নববিবিবিলাস ৩.কলিকাতা কমলালয়
 সৈয়দ মুজতবা আলী রচিত	১. পঞ্চতন্ত্রঃ এটি দুই পর্বে বিভক্ত ব্যক্তিগত প্ৰবন্ধ সংকলন। এ প্রবন্ধের উল্লেখযোগ্য রচনা : বই কেনা, মোপাসাঁ, চেখফ-রবীন্দ্রনাথ, বিদেশে অর্থংঅর্থং, মেশেদিনী । ২. চাচা কাহিনী ৩. ময়ূরকণ্ঠী ৪. টুনিমেম
 বঙ্কিমচন্দ্র চট্টোপাধ্যায় রচিত	১. কমলাকান্তের দপ্তর ২. মুচিরাম গুড়ের জীবনচরিত ৩. লোক রহস্য
 আবুল মনসুর আহমেদ রচিত	১. আয়না (১৯৩৫) ২. ফুড কনফারেন্স (১৯৪৪) ৩. আসমানী পর্দা (১৯৬৪) ৪. গ্যালিভারের সফরনামা ৫. তাজাকলম	চেনা মানুষের ইতিকথা
 নূরুল মোমেন রচিত ১. বহুরূপী ২.নরসুন্দর
 কাজী দীন মোহাম্মদ রচিত গোলকচন্দ্রের আত্মকথা
 মুহাম্মদ আব্দুল হাই রচিত 	তোষামদ ও রাজনীতির ভাষা
 কালীপ্রসন্ন সিংহ রচিত	হুতোম প্যাঁচার নকশা (১৮৬২): তৎকালীন সমাজজীবনের ক্ষত বিক্ষত চিহ্নের যথার্থ ছবি ফুটিয়ে তুলেছেন এ গন্থে। তার বড় অবদান সংস্কৃতবহুল পন্ডিতী ভাষার বিরুদ্ধে কথ্যভাষাকে সাহিত্যে স্থাপন । বাংলা সাহিত্যে তার ব্যবহৃত ভাষা 'হুতোমী বাংলা' নামে পরিচিত।
 সুকুমার রায় রচিত হ য ব র ল একটি বাস্তবজড়িত ছোট হাস্যরসাত্মক রচনা।

আরো দেখুন
 হাস্যরসাত্মক সৃষ্টিকর্ম

তথ্যসূত্র

সাহিত্য
সংস্কৃতি
২০২৩–২৪ ভারত পুরুষ ক্রিকেট দলের দক্ষিণ আফ্রিকা সফর

ভারত ক্রিকেট দল দুইটি টেস্ট ক্রিকেট, তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা  ডিসেম্বর ২০২৩ থেকে জানুয়ারি ২০২৪-এ অনুষ্ঠিত হয়।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

ওডিআই সিরিজ

১ম ওডিআই

২য় ওডিআই

৩য় ওডিআই

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ

২০২৩-এ দক্ষিণ আফ্রিকান ক্রিকেট
২০২৩-এ ভারতীয় ক্রিকেট
২০২৩–২৪-এ আন্তর্জাতিক ক্রিকেট প্রতিযোগিতা
আন্তর্জাতিক ক্রিকেট সফর
ভারত ক্রিকেট দলের দক্ষিণ আফ্রিকা সফর
রবীন্দ্রনাথ চৌধুরী

রবীন্দ্রনাথ চৌধুরী (১৯০১ - ৬ আগস্ট ১৯৮১) ছিলেন একজন ভারতীয় বাঙালি চিকিৎসক, চিকিৎসা শিক্ষাবিদ। ক্যালকাটা স্কুল অফ ট্রপিক্যাল মেডিসিনের পরিচালক।

প্রাথমিক জীবন এবং শিক্ষা 
রবীন্দ্রনাথ চৌধুরী ১৯০১ খ্রিস্টাব্দে জন্ম গ্রহণ করেন। তিনি কলকাতার  মেডিক্যাল কলেজে পড়াশোনা করে চিকিৎসা বিজ্ঞানে কলকাতা বিশ্ববিদ্যালয়ের স্নাতক হন। উচ্চ শিক্ষার্থে ইংল্যান্ডে যান। এডিনবার্গের রয়্যাল কলেজ অফ ফিজিশিয়ানস থেকে এমআরসিপি ডিগ্রি এবং ওয়েলস থেকে টিডিডি ডিগ্রি অর্জন করেন।

কর্মজীবন 
দেশে ফিরে তিনি ১৯৩৪ খ্রিস্টাব্দে  কলকাতা স্কুল অফ ট্রপিক্যাল মেডিসিনে একজন সহকারী অধ্যাপক হিসাবে তার কর্মজীবন শুরু করেন। ১৯৪৫ খ্রিস্টাব্দে অধ্যাপকপদে উন্নীত হন এবং ১৯৫০ খ্রিস্টাব্দে প্রতিষ্ঠানের পরিচালক হন এবং ১৯৬৬ খ্রিস্টাব্দে অবসরের দিন পর্যন্ত তিনি ওই পদে ছিলেন। এছাড়াও তিনি কারমাইকেল হাসপাতালে বরিষ্ঠ চিকিৎসক এবংষট্রপিক্যাল ডিজিজেস সুপারিনটেনডেন্ট হিসেবে দায়িত্ব পালন করেন। 

ডক্টর চৌধুরী কলেরা, ম্যালেরিয়া, অ্যামিবিয়াসিস এবং হাইপোপ্রোটিনেমিয়ার মতো রোগের উপর বহু গবেষণা করেন এবং কেমোথেরাপি এবং ম্যালেরিয়ার কেমোপ্রোফিল্যাক্সিসে জন্য বিশেষ সুনাম অর্জন করেন।।  

এছাড়াও তিনি এশিয়াটিক সোসাইটির সদস্য ছিলেন এবং ইন্ডিয়ান মেডিকেল গেজেটের সম্পাদনা করতেন। ১৯৬৮-৭০ খ্রিস্টাব্দে তিনি  ইন্ডিয়ান ন্যাশনাল সায়েন্স একাডেমির সদস্য ছিলেন।

তিনি ইন্ডিয়ান মেডিক্যাল অ্যাসোসিয়েশন, ইন্ডিয়ান অ্যাসোসিয়েশন অফ প্যাথলজিস্ট অ্যান্ড মাইক্রোবায়োলজিস্ট, ইন্টারন্যাশনাল কংগ্রেস অফ ট্রপিক্যাল মেডিসিন অ্যান্ড ম্যালেরিয়া এবং ইন্ডিয়ান অ্যাসোসিয়েশন ফর দ্য অ্যাডভান্সমেন্ট অফ মেডিক্যাল এডুকেশনের সঙ্গে যুক্ত ছিলেন।

ভারতীয় বিজ্ঞান কংগ্রেসের এক অধিবেশনে তিনি মেডিকেল ও ভেটেরিনারি বিভাগে সভাপতি ছিলেন। ১৯৭৩-৭৪ খ্রিস্টাব্দে রয়্যাল সোসাইটি অফ ট্রপিক্যাল মেডিসিন অ্যান্ড হাইজিন এর সহ-সভাপতি পদে আসীন ছিলেন।

ডক্টর চৌধুরী ন্যাশনাল একাডেমি অফ মেডিক্যাল সায়েন্সেস [৪] এর একজন প্রতিষ্ঠাতা ফেলো এবং  ইন্ডিয়ান ন্যাশনাল সায়েন্স একাডেমির এবং রয়্যাল সোসাইটি অফ ট্রপিক্যাল মেডিসিন অ্যান্ড হাইজিন , লন্ডনের নির্বাচিত ফেলো ছিলেন।

সম্মাননা 
চিকিৎসা বিজ্ঞানে অবদানের জন্য ভারত সরকার ১৯৬০ খ্রিস্টাব্দে দেশের তৃতীয় সর্বোচ্চ বেসামরিক সম্মান পদ্মভূষণে ভূষিত করে । [ ৫] ১৯৬৮ খ্রিস্টাব্দে এডিনবার্গের রয়্যাল কলেজ অফ ফিজিশিয়ানস তাকে এএনবি পুরস্কার এবং ১৯৭৭ খ্রিস্টাব্দে  ইন্ডিয়ান কাউন্সিল অফ মেডিকেল রিসার্চ কমলা মেনন মেডিকেল রিসার্চ অ্যাওয়ার্ড প্রদান করে।

তিনি ৮০ বছর বয়সে ১৯৮১ সালের ৬ আগস্ট মারা যান।

আরো দেখুন 

 ক্যালকাটা স্কুল অফ ট্রপিক্যাল মেডিসিন

তথ্যসূত্র 

কলকাতা বিশ্ববিদ্যালয়ের শিক্ষক
পশ্চিমবঙ্গের বিজ্ঞানী
ভারতীয় জাতীয় বিজ্ঞান একাডেমীর সভ্য
ন্যাশনাল একাডেমি অফ মেডিক্যাল সায়েন্সের সভ্য
ভারতীয় চিকিৎসাবৈজ্ঞানিক গবেষক
কলকাতা বিশ্ববিদ্যালয়ের প্রাক্তন শিক্ষার্থী
২০শ শতাব্দীর ভারতীয় চিকিৎসক
১৯৮১-এ মৃত্যু
১৯০১-এ জন্ম
চিকিৎসায় পদ্মভূষণ প্রাপক
২০১৭–১৮ ভারত ক্রিকেট দলের দক্ষিণ আফ্রিকা সফর

ভারত ক্রিকেট দল তিনটি টেস্ট ক্রিকেট, ছয়টি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা জানুয়ারি থেকে ফেব্রুয়ারি ২০২৪-এ অনুষ্ঠিত হয়।

দলীয় সদস্য

টেস্ট সিরিজ

১ম টেস্ট

২য় টেস্ট

২য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

৬ষ্ঠ ওডিআই

তথ্যসূত্র

বহিঃসংযোগ

২০১৮-এ দক্ষিণ আফ্রিকান ক্রিকেট
২০১৮-এ ভারতীয় ক্রিকেট
২০১৭–১৮ আন্তর্জাতিক ক্রিকেট প্রতিযোগিতা
আন্তর্জাতিক ক্রিকেট সফর
ভারত ক্রিকেট দলের দক্ষিণ আফ্রিকা সফর
রমেন্দ্র কুমার পোদ্দার

রমেন্দ্র কুমার পোদ্দার (জন্ম: ৯ নভেম্বর ১৯৩০) একজন ভারতীয় প্রাণরসায়নবিদ এবং কলকাতা বিশ্ববিদ্যালয়ের উপাচার্য ছিলেন।

শিক্ষা ও কর্মজীবন 
রমেন্দ্র কুমার পোদ্দার কলকাতার বিখ্যাত স্কটিশ চার্চ কলেজ এবং কলকাতা বিশ্ববিদ্যালয়ে শিক্ষা লাভ করেন। তিনি ২০ জুন ১৯৭৯ থেকে ৩০ ডিসেম্বর ১৯৮৩ পর্যন্ত কলকাতা বিশ্ববিদ্যালয়ের উপাচার্য হিসেবে দায়িত্বভার পালন করেন। তিনি একজন সংসদ সদস্য ছিলেন। ভারতের কমিউনিস্ট পার্টির (মার্কসবাদী) সদস্য হিসেবে তিনি ভারতের সংসদের রাজ্যসভায় পশ্চিমবঙ্গের প্রতিনিধিত্ব করেন।

তথ্যসূত্র 

স্কটিশ চার্চ কলেজের প্রাক্তন শিক্ষার্থী
১৯৩০-এ জন্ম
জীবিত ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
কলকাতা বিশ্ববিদ্যালয়ের উপাচার্য
ভারতীয় প্রাণরসায়নবিদ
২০শ শতাব্দীর ভারতীয় রসায়নবিদ
বাঙালি বিজ্ঞানী
পশ্চিমবঙ্গের রাজ্যসভা সদস্য
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
ইন্ডিয়া (দ্ব্যর্থতা নিরসন)

ইন্ডিয়া হলো দক্ষিণ এশিয়ার দেশ ভারতের অপর নাম।

এছাড়া ইন্ডিয়া বলতে বোঝাতে পারে:

 ইন্ডিয়া, ন্যাটো ধ্বনিমূলক বর্ণমালার একটি অক্ষর
 ইন্ডিয়া (অভিনেত্রী) (জন্ম ১৯৭৭), পর্নোগ্রাফিক অভিনেত্রী ও গায়িকা
 ইন্ডিয়া: দ্য মোদী কোশ্চেন (২০২৩), ভারতীয় প্রধানমন্ত্রী নরেন্দ্র মোদীর উপর বিবিসির বিতর্কিত তথ্যচিত্র ধারাবাহিক
 ইন্ডিয়া (রাজনৈতিক জোট), ভারতীয় জাতীয় কংগ্রেস সহ ভারতের বিভিন্ন রাজনৈতিক দল নিয়ে ২০২৩ সালে গঠিত এক রাজনৈতিক জোট

আরও দেখুন 
 ইন্ডিয়ানা, মার্কিন যুক্তরাষ্ট্রের একটি রাজ্য
 ভারত (দ্ব্যর্থতা নিরসন)
কমলাপুর মেট্রো স্টেশন

কমলাপুর মেট্রো স্টেশন হলো ঢাকা মেট্রোরেলের এমআরটি লাইন ৬-এর একটি মেট্রো স্টেশন। এই স্টেশনটি কমলাপুর রেলওয়ে স্টেশনের নিকটে অবস্থিত। এটি ২০২৬ সালে চালু করা হবে এবং এমআরটি লাইন ৬-এর তৃতীয় পর্যায় হিসেবে সমন্বয় করা হবে।

ইতিহাস 
২০১৮ সালে কাজিমার সাথে সরকারি–বেসরকারি যৌথ বিনিয়োগে (পিপিপি) কমলাপুর রেলওয়ে স্টেশন ঘিরে মাল্টিমোডাল হাব নির্মাণ করার প্রকল্পের অনুমোদন দেওয়া হয়। এর অধীনে কমলাপুর রেলওয়ে স্টেশনের চারপাশে অবকাঠামো নির্মাণ করার পরিকল্পনা করা হয়; পরিকল্পনায় বহুতল আবাসন ভবন, হোটেল, শপিং মল, পাতাল ও উড়ালপথ অন্তর্ভুক্ত করা হয়। ২০১৯ সালে সরকার কর্তৃক মতিঝিল থেকে কমলাপুর রেলওয়ে স্টেশন পর্যন্ত এমআরটি লাইন ৬-এর রেলপথ সম্প্রসারণ প্রকল্প পরিকল্পনা করা হয়। ২০১৯ সালে বাংলাদেশ রেলওয়ে কর্তৃপক্ষ স্টেশন ভবনের সামনে মাল্টিমোডাল হাব নির্মাণে আপত্তি জানায়। ২০২০ সালে বাংলাদেশ রেলওয়ে ও ঢাকা ম্যাস ট্রানজিট কোম্পানি লিমিটেড ঢাকা মেট্রো রেলের এমআরটি লাইন ৬-এর সঙ্গে কমলাপুর রেলওয়ে স্টেশনের যোগাযোগ ঘটানোর সিদ্ধান্ত নেয়। কিন্তু বর্তমান স্টেশনটি এমআরটি লাইন ৬-এর প্রস্তাবিত পথের সঙ্গে অসামঞ্জস্যপূর্ণ হওয়ায় কমলাপুর রেলওয়ে স্টেশনটি ভেঙে ১৩০ মিটার উত্তরে নতুন জায়গায় তৈরি করার সিদ্ধান্ত নেওয়া হয়। দেশের বিভিন্ন স্থপতি ও ব্যক্তিবর্গ এই সিদ্ধান্তের বিরোধিতা করে। ২০২১ সালের ৩০ জানুয়ারিতে প্রধানমন্ত্রীর কার্যালয় থেকে রেলওয়ে স্টেশনটি ভেঙ্গে ফেলার অনুমতি দেওয়া হয়। কিন্তু ফেব্রুয়ারিতে রেলপথ মন্ত্রণালয় কমলাপুর স্টেশন ভেঙ্গে ফেলার সিদ্ধান্ত থেকে সরে আসে। তবে সংশ্লিষ্ট কর্তৃপক্ষ জানায়, প্রয়োজনে অদূর ভবিষ্যতে রেলওয়ে স্টেশনটি স্থানান্তর করা হতে পারে। ভেঙ্গে ফেলার পরিবর্তে সরকার রেলওয়ে স্টেশন এলাকায় ভূগর্ভস্থ মেট্রোরেল, সাবওয়ে, এলিভেটেড এক্সপ্রেসওয়ে ও বাস র‍্যাপিড ট্রানজিটের জন্য স্টেশন তৈরির পরিকল্পনা করে। এগুলো সবই মাল্টিমোডাল হাবের অংশ, যা ২০৩০ সালের মধ্যে সম্পন্ন করার কথা রয়েছে।

তবে কমলাপুরে মাল্টিমোডাল ট্রান্সপোর্ট হাব নির্মাণের জন্য নিয়োজিত জাপানি ঠিকাদার কাজিমা কর্পোরেশন জানিয়ে দেয় যে এই রেলপথ কমলাপুর পর্যন্ত সম্প্রসারণ করা হলে তারা হাব নির্মাণ প্রকল্প থেকে সরে আসবে। কাজিমার সাথে সম্প্রসারণের বিরুদ্ধে বাংলাদেশ রেলওয়ে একাগ্রতা প্রকাশ করে। ফলস্বরূপ ডিএমটিসিএল সম্প্রসারণ পরিকল্পনার সমস্যা সমাধান করতে তিনটি বিকল্প উপায় প্রস্তাব করে। প্রথম প্রস্তাবে ছিলো মাটির নিচে প্রস্তাবিত লাইন ১-এর স্টেশনের উপরে লাইন ৬-এর স্টেশন নির্মাণ করা। দ্বিতীয় প্রস্তাবটি ছিলো রেলওয়ে স্টেশন এলাকার বাইরে মেট্রো স্টেশনটি নির্মাণ করা। তৃতীয় প্রস্তাব অনুযায়ী স্টেশন নির্মাণের জন্য ডিএমটিসিএলকে রেলপথ মন্ত্রণালয়ের কাছ থেকে ভূমি পেতে আবেদন করতে হতো। যখন মেট্রো নির্মাণের প্রকল্পের সাথে জড়িত ঠিকাদারদের সম্প্রসারণ প্রকল্পে যোগ দিতে বলা হয় তখন ইতালিয়ান-থাই ডেভেলপমেন্ট ছাড়া অন্য সব ঠিকাদার অনাগ্রহ দেখানোয় সম্প্রসারণ প্রকল্প শুরু করতে দেরি হয়েছিলো। কমলাপুর পর্যন্ত রেলপথ সম্প্রসারণে এর দৈর্ঘ্য সব মিলিয়ে দাঁড়াবে প্রায় ২১ কিলোমিটার। সম্প্রসারণের ফলে এমআরটি লাইন ৬-এর নির্মাণ সমাপ্তির তারিখ হয় ২০২৫ সালের ডিসেম্বরে। ২০২৩ সালের জানুয়ারি মাসে ইতালিয়ান-থাই ডেভেলপমেন্ট স্টেশন প্লাজার পশ্চিমে সম্প্রসারণ কাজ শুরু করে। ১ জুন ২০২৩ সাল অনুযায়ী তৃতীয় পর্যায়ের নির্মাণকাজের অন্তত ২.৩০% কাজ সম্পন্ন হয়েছে।

টীকা

তথ্যসূত্র 

মতিঝিল থানা
ঢাকা মেট্রো স্টেশন
এমআরটি লাইন ৬
উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
উইকিউপাত্তে স্থানাঙ্ক আছে
রদারাম ইউনাইটেড ফুটবল ক্লাব

রদারাম ইউনাইটেড ফুটবল ক্লাব (; সাধারণত রদারাম ইউনাইটেড এফসি এবং সংক্ষেপে রদারাম ইউনাইটেড নামে পরিচিত) হচ্ছে রদারাম ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের দ্বিতীয় স্তরের ফুটবল লিগ ইএফএল চ্যাম্পিয়নশিপে প্রতিযোগিতা করে। এই ক্লাবটি ১৯২৫ সালের ২৭শে মে তারিখে প্রতিষ্ঠিত হয়েছে। ১২,০২১ ধারণক্ষমতাবিশিষ্ট নিউ ইয়র্ক স্টেডিয়ামে দ্য মিলার্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় ম্যাথু জেমস টেলর এবং সভাপতির দায়িত্ব পালন করছেন টনি স্টুয়ার্ট। 

ঘরোয়া ফুটবলে, রদারাম ইউনাইটেড এপর্যন্ত ৬টি শিরোপা জয়লাভ করেছে।  পল হার্স্ট, রিচার্ড উড, অ্যান্ডি ওয়ারিংটন, মাইকেল স্মিথ এবং মার্ক রবিন্সের মতো খেলোয়াড়গণ রদারাম ইউনাইটেডের জার্সি গায়ে মাঠ কাঁপিয়েছেন।

ইতিহাস
১৯২৫–২৬ মৌসুমে, পেশাদার ফুটবল ক্লাব হিসেবে প্রথম মৌসুমে রদারাম ইউনাইটেড ইংল্যান্ডের পেশাদার ফুটবল ক্লাবগুলোর মধ্যকার আয়োজিত ইংরেজ ফুটবল লিগ পদ্ধতির তৎকালীন তৃতীয় স্তরের পেশাদার ফুটবল লিগ ইংরেজ তৃতীয় বিভাগে প্রতিদ্বন্দ্বিতা করেছিল; উক্ত মৌসুমে রদারাম ইউনাইটেড ১৭ জয় এবং ৭ ড্রয়ে সর্বমোট ৪১ পয়েন্ট অর্জন করে ১৯২৫–২৬ ইংরেজ তৃতীয় বিভাগের পয়েন্ট তালিকায় ১৪তম স্থান অর্জন করেছিল।

ক্লাব প্রতিষ্ঠার প্রায় ৭৬ বছর পর, ২০০১–০২ মৌসুমে রদারাম ইউনাইটেড প্রথমবারের মতো ইংল্যান্ডের পেশাদার ফুটবলের শীর্ষ স্তর দ্য ফুটবল লিগে অংশগ্রহণ করতে সক্ষম হয়েছিল। ২০০১ সালের সালের ১১ই আগস্ট তারিখে, দ্য ফুটবল লিগে ক্লাব ইতিহাসে নিজেদের প্রথম ম্যাচে রনি মুরের অধীনে রদারাম ইউনাইটেড ক্রিস্টাল প্যালেসের কাছে ৩–২ গোলের ব্যবধানে পরাজিত হয়েছিল। ২০০১–০২ দ্য ফুটবল লিগে রদারাম ইউনাইটেড ১০টি জয় এবং ১৯টি ড্রয়ে সর্বমোট ৪৯ পয়েন্ট অর্জন করে পয়েন্ট তালিকায় ২১তম স্থান অর্জন করেছিল, যেখানে মার্ক রবিন্স ১৬টি গোল করে লিগে রদারাম ইউনাইটেডের হয়ে সর্বোচ্চ গোলদাতা হয়েছিলেন।

তথ্যসূত্র

বহিঃসংযোগ

  

রদারাম ইউনাইটেড ফুটবল ক্লাব
১৯২৫-এ প্রতিষ্ঠিত ফুটবল ক্লাব
১৯২৫-এ ইংল্যান্ডে প্রতিষ্ঠিত
ইংল্যান্ডের ফুটবল ক্লাব
ইএফএল চ্যাম্পিয়নশিপের ক্লাব
ভক্তমাল

ভক্তমাল () হল ব্রজ ভাষার কবিতা যার মধ্যে ২০০ জনেরও বেশি ভক্তের সংক্ষিপ্ত জীবনী রয়েছে। এটি আনুমানিক ১৫৮৫ খ্রিস্টাব্দে রচিত। এটি রামানন্দের ঐতিহ্যের অন্তর্গত একজন সাধক নভদাস কর্তৃক রচিত। এটি কোন অলৌকিক ঘটনা বর্ণনা করে না, এবং ব্যাপকভাবে বিশ্বাস করা হয় যে সমস্ত সাম্প্রদায়িক পথ জুড়ে ভক্তদের নিরপেক্ষ বিবরণ, এবং ভক্তদের কেউ কেউ হ্যাজিওগ্রাফি হিসেবে বিবেচিত। ভক্তমাল অনেক ভক্তের প্রাচীনতম নির্ভরযোগ্য বিবরণ দেয় এবং তাই উত্তর ভারতের সাহিত্য ও ভক্তিমূলক ইতিহাসের জন্য গুরুত্বপূর্ণ উৎস হিসেবে বিবেচিত হয়। উদাহরণ স্বরূপ, ভক্তমাল গুরুদাসপুরের (পাঞ্জাবে) রামানন্দী সাধক শ্রী ভগবানজী এবং তাঁর শিষ্য শ্রী নরইনজীর অলৌকিক ক্ষমতা সম্পর্কে উল্লেখ করেছেন, যিনি পাঞ্জাবের গুরুদাসপুরের পান্ডোরি ধামে ঠাকুরদ্বার ভগবান নরইনজী নামে রামানন্দী বৈষ্ণব মন্দির প্রতিষ্ঠা করেছিলেন।

ইতিহাস
ভক্তমালে, গোস্বামী নভদাস জী রামচরিতমানসের রচয়িতা গোস্বামী তুলসীদাস জী-এর বংশের ব্যাখ্যা করেছেন এবং গলতাজীর কৃষ্ণদাস পায়াহরী জী-এর উল্লেখ করেছেন এবং পরোক্ষভাবে তাঁর বংশও উদ্ধৃত করেছেন।

তথ্যসূত্র

ভক্তি আন্দোলন
হিন্দি ভাষার সাহিত্য
মধ্যযুগীয় ভারতীয় সাহিত্য
মধ্যযুগীয় হিন্দু ধর্মগুরু
ভারতীয় হিন্দু আধ্যাত্মিক শিক্ষক
ভারতীয় বৈষ্ণব
বৈষ্ণব সাধু
হৃদিতা (চলচ্চিত্র)

হৃদিতা ২০২২ সালের একটি বাংলাদেশী রোমান্টিক নাট্য চলচ্চিত্র। একটি পরিচালনা করেছেন ইস্পাহানী-আরিফ জাহান। এটি কথাসাহিত্যিক আনিসুল হকের ‘হৃদিতা’ উপন্যাস অবলম্বনে নির্মিত। এতে নাম ভূমিকার অভিনয় করেছেন  পূজা চেরি। তার বিপরীতে একজন কবির ভূমিকায় ছিলেন এবিএম সুমন। সংলাপ লিখেছেন আনিসুল হক ও চিত্রনাট্য লিখেছেন পরিচালক নিজেই।

অভিনয় শিল্পী 

 পূজা চেরি  - হৃদিতা
 এবিএম সুমন  - কবির
 সাবেরী আলম  - কবিরুলের মা
 মানস বন্দ্যোপাধ্যায়  - হৃদিতার  বাবা
 আরজুমান্দ আরা বকুল - হৃদিতার মা

নির্মাণ 
২০১৯-২০ অর্থবছরে বাংলাদেশ সরকার কর্তৃক ৫৫ লাখ টাকা অনুদান পেয়েছে চলচ্চিত্রটি।

জনপ্রিয় দুটি গান লিখেছেন কবির বকুল, সুর করেছেন ইমরান মাহমুদুল। ‘ঠিকানাবিহীন তোমাকে লিখবো কোথায় আমি চিঠি’ গানটিতে কণ্ঠ দিয়েছেন চন্দন সিনহা ও সিঁথি সাহা। গানটি ইতোমধ্যে আলোচিত হয়েছে।

১৭ মার্চ বিনা কর্তনে সেন্সর ছাড়পত্র পায় চলচ্চিত্রটি। এরপর ৬ আগস্ট সামাজিক যোগাযোগ মাধ্যমে সেটির ফার্স্ট লুক প্রকাশ হয়।

মুক্তি 
চলচ্চিত্রটি ২০২২ সালের ৭ অক্টোবর দেশের ২১টি প্রেক্ষাগৃহে মুক্তি পায়।

পুরস্কার 

 বাইফা পুরস্কার ২০২২ জয়ী শ্রেষ্ঠ গীতিকার কবির বকুল (গান: ঠিকানাবিহীন তোমাকে)

তথ্যসূত্র

বহিঃসংযোগ

 
 

বাংলা ভাষার বাংলাদেশী চলচ্চিত্র
২০২০-এর দশকের বাংলা ভাষার চলচ্চিত্র
বাংলা উপন্যাস অবলম্বনে চলচ্চিত্র
২০২২-এর চলচ্চিত্র
বাংলাদেশী প্রণয়ধর্মী নাট্য চলচ্চিত্র
ইস্পাহানী-আরিফ জাহান পরিচালিত চলচ্চিত্র
রাধাকমল মুখোপাধ্যায়

রাধাকমল মুখোপাধ্যায় (৭ ডিসেম্বর ১৮৮৯ - ২৪ আগস্ট ১৯৬৮) ছিলেন আধুনিক ভারতের একজন নেতৃস্থানীয় চিন্তাবিদ ও সমাজ বিজ্ঞানী।

প্রাথমিক জীবন এবং শিক্ষা 
রাধাকমল মুখোপাধ্যায়ের জন্ম পশ্চিমবঙ্গের কলকাতা থেকে ১৮৫ কিলোমিটার উত্তরে অবস্থিত বহরমপুর শহরে। তার বাবা ছিলেন একজন ব্যারিস্টার। বাবা ব্যারিস্টার হওয়ায় বাড়িতে লেখাপড়ার সুন্দর পরিবেশে বেড়ে ওঠেন। বাড়ির মধ্যে ইতিহাস, সাহিত্য, আইন এবং সংস্কৃত গ্রন্থে সমৃদ্ধ একটি গ্রন্থাগারও ছিল। কৃষ্ণনগর কলেজে পড়ার পর তিনি কলকাতা বিশ্ববিদ্যালয়ের অধীনে প্রেসিডেন্সি কলেজে একাডেমিক বৃত্তি লাভ করেন। তিনি ইংরেজি ও ইতিহাসে অনার্স ডিগ্রি নিয়ে পাশ করেন।

কর্মজীবন 
কর্মজীবনে তিনি অর্থনীতি ও সমাজবিজ্ঞানের অধ্যাপনার কাজ করেছেন। লখনউ বিশ্ববিদ্যালয়ের উপাচার্য ছিলেন।
তিনি সমাজতত্ত্বের মাধ্যমে সভ্যতার মূল্যবোধ ব্যাখ্যা করতে চেয়েছিলেন। বিজ্ঞানে অধ্যয়নের দুই বা ততোধিক ভিন্ন ক্ষেত্র জড়িত বা সম্পর্কিত যাকে আন্তঃবিভাগীয় নিয়মানুবর্তিতামূলক পদ্ধতি( ট্রান্সডিসিপ্লিনারি পদ্ধতি) বলা হয়, রাধাকমল প্রকৃত অর্থে ছিলেন সেই পদ্ধতির পথপ্রদর্শক।

সাহিত্যকর্ম 
 বর্ত্তমান বাংলা সাহিত্য
 বিশ্বভারত
 প্রথম খণ্ড (১৯২২)
 দ্বিতীয় খণ্ড (১৯২৩)
 দরিদ্রের ক্রন্দন (১৯২৬)
 শাশ্বত ভিখারী
 শিক্ষাসেবক
 পল্লীপ্রচারক

১৯৭১ সালে ইংরেজিতে অষ্টাবক্র গীতার বক্তৃতাটি প্রকাশিত হয়। এই বইটি তার মৃত্যুর তিন বছর পর প্রকাশিত হয়েছিলো।

সম্মাননা 
১৯৬২ সালে তিনি ভারতের তৃতীয় সর্বোচ্চ অসামরিক সম্মাননা পদ্মভূষণে ভূষিত হন।

তথ্যসূত্র 

১৮৮৯-এ জন্ম
১৯৬৮-এ মৃত্যু
২০শ শতাব্দীর ভারতীয় অর্থনীতিবিদ
বাঙালি ব্যক্তি
২০শ শতাব্দীর ভারতীয় দার্শনিক
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিজ্ঞান ও প্রকৌশলে পদ্মভূষণ প্রাপক
ইতিহাসের দার্শনিক
ভারতীয় সমাজবিজ্ঞানী
২০শ শতাব্দীর ভারতীয় ইতিহাসবিদ
২০২৪ সালে আন্তর্জাতিক ক্রিকেট

২০২৪ আন্তর্জাতিক ক্রিকেট মৌসুম মে ২০২৪ থেকে আগস্ট ২০২৪ পর্যন্ত অনুষ্ঠিত হবে। এই ক্যালেন্ডারে পুরুষদের টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিক ম্যাচ (পূর্ণ সদস্য দলের মধ্যে), মহিলাদের টেস্ট ক্রিকেট, মহিলাদের একদিনের আন্তর্জাতিক এবং মহিলাদের টুয়েন্টি২০ আন্তর্জাতিক ম্যাচগুলি (পূর্ণ সদস্য দলের মধ্যে) অন্তর্ভুক্ত রয়েছে। সেইসাথে কিছু অন্যান্য উল্লেখযোগ্য সিরিজ।   ২০২৪ আইসিসি পুরুষ টি২০ বিশ্বকাপ জুন এবং জুলাই মাসে ওয়েস্ট ইন্ডিজ ও মার্কিন যুক্তরাষ্ট্রে অনুষ্ঠিত হওয়ার কথা রয়েছে।

মৌসুমের সার-সংক্ষেপ

মে

ইংল্যান্ডে পাকিস্তান

জুন

New Zealand women in England

২০২৪ আইসিসি পুরুষ টি২০ বিশ্বকাপ

জুলাই

West Indies in England

শ্রীলঙ্কায় ভারত

আগস্ট

ইংল্যান্ড বনাম শ্রীলঙ্কা

সেপ্টেম্বর

ইংল্যান্ডে অস্ট্রেলিয়া পুরুষ দল

কানাডায় নেপাল

তথ্যসূত্র

২০২৪-এ ক্রিকেট
২০২৪-এ আন্তর্জাতিক ক্রিকেট প্রতিযোগিতা
নলকুবের

নলকুবের, বা  নলকুবার (), হিন্দু ও বৌদ্ধ পুরাণে মণিগ্রীবের ভাই (মণিভদ্র নামেও পরিচিত), যক্ষ রাজা কুবেরের (বৈশ্রবণ নামেও পরিচিত) পুত্র এবং রম্ভা ও রত্নমালার স্বামী হিসেবে আবির্ভূত হয়।  হিন্দু ও বৌদ্ধ সাহিত্যে নলকুবেরকে প্রায়ই যৌন প্রতারক ব্যক্তিত্ব হিসেবে দেখা যায়।

নাম
বিভিন্ন সংস্কৃত এবং প্রাকৃত গ্রন্থে কুবেরের পুত্রকে বর্ণনা করার জন্য "নলকুবর", "নালকুবলা", "ময়ূরাজা", "নরকুবেরা" এবং "নটকুবেরা" নাম দেওয়া হয়েছে।  দেবতাকে চীনা গ্রন্থে "নাজহা" এবং পরবর্তীতে "নেজা" হিসাবেও প্রদর্শিত হয়েছে যা "নালকুবের" শব্দের সংক্ষিপ্ত প্রতিবর্ণীকরণ।

পৌরাণিক কাহিনী মতে

হিন্দুধর্ম

রামায়ণ 
রামায়ণে, নলকুবেরের প্রথম স্ত্রী রম্ভা তার কাকা রাবণের দ্বারা যৌন নির্যাতনের শিকার হয়েছিল। বাল্মীকি রামায়ণে, নলকুবের রাবণকে অভিশাপ দেন যে তিনি কখনই অন্য যুবতী মহিলার কাছে যেতে পারবেন না যদি না তিনি তার প্রেম ভাগ করেন; যদি লালসার দ্বারা বাহিত হয়, যে তাকে ভালবাসে না এমন কোনও মহিলার প্রতি অত্যাচার করেন তবে তার মাথা সাত টুকরো হয়ে যাবে। রাবণ তাকে অপহরণ করার পর এই অভিশাপ রামের স্ত্রী সীতার সতীত্ব রক্ষা করেছিল।

ভাগবত পুরাণ 

ভাগবত পুরাণে, নলকুবের এবং তার ভাই মণিগ্রীব ঋষি নারদ দ্বারা বৃক্ষে পরিণত হওয়ার জন্য অভিশপ্ত হন। পরে তারা শিশু-দেবতা কৃষ্ণ দ্বারা মুক্তি পায়।

নলকুবেরা এবং মণিগ্রীব নগ্ন অবস্থায় গঙ্গয় অপ্সরাদের সাথে খেলা করছিলেন। যখন নারদ বিষ্ণুর সাথে দেখা করার পরে হেঁটে যাচ্ছিলেন। নারদকে দেখে দাসীরা নিজেদেরকে ঢেকে ফেলল যখন নলকুভার এবং মণিগ্রীব নারদকে লক্ষ্য করার মতো নেশাগ্রস্ত ছিলেন এবং বস্ত্রহীন ছিলেন। কিছু বিবরণ অনুসারে, নারদ ভাইদেরকে তাদের অত্যধিক নারী ও মদ খাওয়ার মাধ্যমে তাদের জীবন নষ্ট করার জন্য করুণা করেছিলেন।  ভাইদের তাদের ভুল বুঝতে সাহায্য করার জন্য নারদ তাদের দুটি মারুতু গাছে পরিণত হবার অভিশাপ দেন।  নারদ ভাইদের জন্য অনেক বছর পর কৃষ্ণের সাথে দেখা করতে চেয়েছিলেন যিনি তাদের অভিশাপ থেকে মুক্তি দিতে সক্ষম হবেন। অন্যান্য বর্ণনায় বলা হয় যে নারদ ভাইদের মর্যাদা ও সম্মানের অভাবের কারণে এতটাই ক্ষুব্ধ হয়েছিলেন যে তিনি তাদের গাছে পরিণত করেছিলেন। দুই ভাই নারদকে অনুরোধ করার পরে তিনি সম্মত হন যে কৃষ্ণ তাদের স্পর্শ করলে তারা শাপ থেকে মুক্তি পাবে।

বহু বছর পরে, কৃষ্ণ যখন শৈশবে তখন তাঁর পালক-মা যশোদা তাঁকে ময়লা খাওয়া থেকে বিরত রাখার জন্য একটি পেষণীর সাথে বেঁধে রেখেছিলেন। কৃষ্ণ পেষণীটিকে মাটিতে টেনে নিয়ে গেলেন যতক্ষণ না এটি দুটি গাছের মধ্যে গেঁথে যায়। এই গাছগুলি ছিল নলকুভার এবং মণিগ্রীব এবং তাঁর সংস্পর্শে আসার পরে তারা তাদের আসল রূপে ফিরে আসে। তখন ভাইয়েরা কৃষ্ণের প্রতি শ্রদ্ধা নিবেদন করে তাদের পূর্বের ভুলের জন্য ক্ষমা প্রার্থনা করে এবং চলে যায়।

বৌদ্ধধর্ম
কাকতি জাতক গল্পে, নলকুবের (এখানে নটকুবেরা) বেনারসের রাজার দরবারী সঙ্গীতশিল্পী হিসেবে আবির্ভূত হয়।  রাজার স্ত্রী রাণী কাকতীকে গরুড় রাজা অপহরণ করার পর বেনারসের রাজা নটকুবেরাকে তার খোঁজ করতে পাঠান। নটকুবেরা গরুড় রাজার পালের মধ্যে লুকিয়ে থাকে যিনি নাটকুবেরাকে তার নীড়ে নিয়ে যান। একবার তিনি পৌঁছে গেলে নটকুবেরা রাণী কাকতীর সাথে যৌনমিলন করেন। এরপরে নটকুবেরা গরুড়ের পাখায় বেনারসে ফিরে আসেন এবং কাকতীর সাথে তার অভিজ্ঞতার কথা বলে একটি গান রচনা করেন।  গরুড় যখন গানটি শুনেন, তিনি বুঝতে পারেন যে তিনি প্রতারিত হয়েছেন। তিনি কাকতীকে তার স্বামীর কাছে ফিরিয়ে আনেন।

তথ্যসূত্র

যক্ষ
হিন্দু দেবতা
বৌদ্ধ দেবতা